**สถาบันวิจัย มหาวิทยาลัยรังสิต**  
  
**ประกาศให้ทุนสนับสนุนการวิจัย ประจำปีการศึกษา 2554**

**แนวทางนโยบายการจัดสรรงบประมาณวิจัย ประจำปีงบประมาณ2554  
เพื่อพัฒนาศักยภาพการวิจัยของมหาวิทยาลัยรังสิต**

       เพื่อให้แนวทางนโยบายการจัดสรร ทุนสนับสนุนการวิจัย มหาวิทยาลัยรังสิต ประจำปีการศึกษา 2554 ซึ่งมีความมุ่งหมายที่จะสนับสนุนอาจารย์ เจ้าหน้าที่ และนักศึกษา ให้ทำงานวิจัยร่วมกันอย่างสร้างสรรค์ เพื่อพัฒนาศักยภาพการวิจัยของมหาวิทยาลัยรังสิตในภาพรวม เพื่อให้บรรลุเป้าหมายทาง ยุทธศาสตร์การวิจัยของมหาวิทยาลัยรังสิตในระยะใหม่ที่เน้นสร้างสรรค์พัฒนา มหาวิทยาลัยรังสิตให้ก้าวสู่การเป็น "Student-based Research University" และให้สอดคล้องกับนโยบายด้านสังคมธรรมาธิปไตย

ที่ประชุมตัวแทนที่เป็นทางการของสายงานคณะวิชา/วิทยาลัยและสายงานศูนย์วิจัยใน เครือข่ายสถาบันวิจัย มีมติให้จัดสรรและจำแนกประเภททุนสนับสนุนการวิจัย ในกรอบงบประมาณอันจำกัด ที่ได้รับการจัดสรรในปีการศึกษา 2554 จำนวน 5,971,500 บาท ดังนี้

           1. ทุนวิจัยความรู้พื้นฐาน

               (Basic Knowledge Research Fund)

               (1,242,875 บาท)

            2. ทุนวิจัยและพัฒนา

                (Research and Development Fund)

                (1,242,875 บาท)

            3. ทุนวิจัยนวัตกรรมทางสังคมและการประกวดนวตกรรมสิ่งประดิษฐ

                (Social Innovation and Invention Fund)

                (1,242,875 บาท)

            4. ทุนวิจัยประยุกต์

               (Applied Research Fund)

               (1,242,875 บาท)

            5. ชุดโครงการวิจัย ด้าน

               (1,000,000 บาท)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ประเภทงานวิจัยที่ขอรับทุนสนับสนุนการวิจัย

1. ทุนวิจัยความรู้พื้นฐาน (Basic Knowledge Research Fund)  
    ลักษณะโครงการที่สนับสนุน คือ

1.1 ทุนวิจัยองค์ความรู้ใหม่ที่เป็นศาสตร์พื้นฐานต่อการพัฒนา เพื่อเสริมงานวิจัยประยุกต์ และงานวิจัยและพัฒนา เช่น โครงการวิจัยด้านภาษา ภาษาศาสตร์ ปรัชญา ประวัติศาสตร์ วรรณกรรม วัฒนธรรม ภูมิปัญญาท้องถิ่น วิศวกรรมศาสตร์ สถาปัตยกรรม ศิลปกรรม วิทยาศาสตร์ และวิทยาศาสตร์สุขภาพ เทคโนโลยีชีวภาพ เทคโนโลยีสารสนเทศ ฯลฯ

1.2 ทุนวิจัยและแปลผลงานทางวิชาการผลงานวิจัยรวมทั้งเอกสารชั้นต้นที่เป็นหลัก ฐานข้อมูลสำคัญ และวรรณกรรมที่มีคุณค่า สมควรจะได้รับการถ่ายทอดเป็นภาษาไทย หรือผลงานในลักษณะเดียวกันของไทยที่สมควรจะได้รับการถ่ายทอดเป็นภาษาต่าง ประเทศ โดยเฉพาะภาษาอังกฤษ

2. ทุนวิจัยและพัฒนา (Research and Development Fund)  
    ลักษณะโครงการที่สนับสนุน คือ

การวิจัยพหุสาขาวิชา (Multidisciplinary Research) หรือการวิจัยเชิงสหวิทยาการแบบบูรณาการ เช่น การพัฒนาชุมชน การพัฒนาท้องถิ่น การพัฒนาผังเมือง การพัฒนาเทคโนโลยีที่เน้นการนำผลการวิจัยไปใช้ประโยชน์โดยตรง โจทย์วิจัยให้พัฒนาขึ้นจากการพิจารณาปัญหาเชิงโครงสร้าง และพื้นที่วิจัยสนามซึ่งมีความสัมพันธ์กัน โดยที่การวิจัยและพัฒนาให้ได้ผลจำเป็นต้องวิจัยทั้งในระดับจุลภาคและมหภาค

3. ทุนวิจัยนวตกรรมสิ่งประดิษฐ์  
    (Innovation and Invention Fund)  
    ลักษณะโครงการที่สนับสนุน คือ

3.1 โครงการประกวดนวัตกรรมสิ่งประดิษฐ์ เพื่อส่งเสริมและสนับสนุนอาจารย์/เจ้าหน้าที่/นักศึกษาที่มีความสามารถในการ คิดค้นสิ่งประดิษฐ์ ที่ริเริ่มและสร้างสรรค์ ให้ใช้ในการเรียนการสอนหรือวิถีชีวิตประจำวัน การคิดค้นอุปกรณ์ เครื่องมือ หรือต้นแบบผลิตภัณฑ์ ขึ้นมาใช้ในระบบกายภาพหรือชีวภาพ ชุดสื่อการสอน โปรแกรมคอมพิวเตอร์ รวมทั้งผลงานสร้างสรรค์ทางศิลปะ เช่น สื่อสันทนาการที่เป็นประโยชน์ต่อสังคมในวงกว้าง โดยมีแนวทางการพิจารณาดังนี้

       เป็นผลิตภัณฑ์ใหม่ที่มีการคิดริเริ่มขึ้นเองอย่างสร้างสรรค์ และ

       เป็นนวัตกรรมเป็นการดัดแปลงจากผลิตภัณฑ์เดิมให้ใช้งานได้ดีขึ้นหรือด้วยราคาถูกลง

       เป็นการสร้างผลิตภัณฑ์ ที่หาส่วนประกอบได้ภายในประเทศ และมีความเหมาะสมกว่าการซื้อจากต่าง

           ประเทศ กับทั้งยังไม่มีการผลิตขายในประเทศ

       เป็นสิ่งประดิษฐ์หรือผลิตภัณฑ์ ที่ผู้ขอรับการสนับสนุนได้ประดิษฐ์ไว้แล้ว และมีศักยภาพที่นำมาพัฒนา

           ต่อ ให้ถึงระดับที่จะเป็นประโยชน์แก่ผู้ใช้อย่างจริงจัง และมีผลเชิงพาณิชย์

       เป็นการออกแบบกระบวนการผลิตหรือเป็นสิ่งประดิษฐ์ใหม่ที่เกิดจากการวิจัยค้นคว้า ซึ่งสามารถผลิต

          เป็นต้นแบบได้

       เป็นสิ่งประดิษฐ์เชิงนวัตกรรม ที่มุ่งหมายโดยตรงที่จะนำผลการค้นคว้าวิจัยไปจดทะเบียนสิทธิบัตรให้กับ

           มหาวิทยาลัยรังสิต

4. ทุนวิจัยประยุกต์ ลักษณะโครงการที่สนับสนุน คือ การวิจัยที่มุ่งเสาะแสวงหาความรู้ และประยุกต์ใช้ความรู้หรือวิทยาการต่าง ๆ ให้เป็นประโยชน์ในทางปฏิบัติหรือเป็นการวิจัยที่นำผลที่ได้ไปแก้ปัญหาโดยตรง การศึกษาค้นคว้าเพื่อหาความรู้ใหม่ๆ และมีวัตถุประสงค์เพื่อนำความรู้นั้นไปใช้ประโยชน์อย่างใดอย่างหนึ่ง หรือเป็นการนำเอาความรู้และวิธีการต่างๆ ที่ได้จากการวิจัยขั้นพื้นฐานมาประยุกต์ใช้อีกต่อหนึ่ง หรือหาวิธีใหม่ๆ เพื่อบรรลุเป้าหมายที่ได้ระบุไว้แน่ชัดล่วงหน้า  การวิจัยประเภทนี้อาจนำผลการวิจัยพื้นฐานมาวิจัยต่อแล้วทดลองใช้ เช่น การวิจัยเกี่ยวกับอาหาร ยารักษาโรค การเกษตร การเรียนการสอน เป็นต้น ดังนั้นเราจึงไม่สามารถที่จะแยกการวิจัยพื้นฐานและการวิจัยประยุกต์ออกจาก กันได้โดยเด็ดขาด

5. ทุนสนับสนุนชุดโครงการวิจัยเพื่อการพัฒนา (Applied Research Fund) ลักษณะชุดโครงการที่สนับสนุน คือ

            การวิจัยพหุสาขาวิชา (Multidisciplinary Research) หรือการวิจัยเชิงสหวิทยาการแบบบูรณาการ เช่น การพัฒนาชุมชน การพัฒนาท้องถิ่น การพัฒนาผังเมือง การพัฒนาเทคโนโลยีที่เน้นการนำผลการวิจัยไปใช้ประโยชน์โดยตรง โจทย์วิจัยให้พัฒนาขึ้นจากการพิจารณาปัญหาเชิงโครงสร้าง และพื้นที่วิจัยสนามซึ่งมีความสัมพันธ์กัน โดยที่การวิจัยและพัฒนาให้ได้ผลจำเป็นต้องวิจัยทั้งในระดับจุลภาคและมหภาค

โครงการวิจัยและพัฒนาลักษณะนี้ เรียกว่า ชุดโครงการ" (Research Program) ประกอบด้วยโครงการย่อย (Projects) ที่มีเป้าหมายรวม (Overall Goals) เป็นอันหนึ่งอันเดียวกัน การพัฒนาข้อเสนอโครงการ โจทย์การวิจัยและแผนงานวิจัยของแต่ละโครงการย่อยจะต้องทำโดยมีการหารือร่วม ระหว่างโครงการย่อย ภายใต้การนำของหัวหน้าชุดโครงการ เพื่อให้ผลการวิจัยของแต่ละโครงการย่อยสอดคล้องเชื่อมโยงซึ่งกันและกัน และตอบสนองโจทย์วิจัยของชุดโครงการ

และเพื่อให้เป็นแนวทางในการกำหนดจุดมุ่งหมายของโครงการวิจัยให้สอดคล้องกับยุทธศาสตร์ชาติและเหมาะสมกับภารกิจของมหาวิทยาลัยรังสิต และตรงกับสภาพปัญหาของท้องถิ่นและประเทศ จึงทำการวิเคราะห์สภาพปัญหาและกำหนดเป็นยุทธศาสตร์การวิจัยรวมทั้งประเด็นการวิจัยดังนี้

**กลุ่มเรื่องที่ควรวิจัยเร่งด่วนตามนโยบายและยุทธศาสตร์การวิจัยของชาติ พ.ศ.2551-2554)**

1. การประยุกต์ใช้เศรษฐกิจพอเพียง 2. ความมั่นคงของรัฐและการเสริมสร้างธรรมาภิบาล

3. การปฏิรูปการศึกษา 4. การจัดการน้ำ 5. การพัฒนาพลังงานทดแทน 6. การเพิ่มมูลค่าสินค้าเกษตรเพื่อการส่งออกและลดการนำเข้า

7. การป้องกันโรคและการรักษาสุขภาพ 8. การบริหารจัดการสิ่งแวดล้อม 9. การพัฒนาคุณค่าความหลากหลายทางชีวภาพ เทคโนโลยีใหม่และเทคโนโลยีที่สำคัญเพื่ออุตสาหกรรม 10. การบริหารจัดการการท่องเที่ยว 11. สังคมธรรมาธิปไตย

**การวิจัยตามประเด็นยุทธศาสตร์การพัฒนาในช่วงแผน ฉบับที่ 11 (2555-2559)** 1.ความท้าทายหลังวิกฤตเศรษฐกิจโลก: โอกาสของประเทศไทย 2. เศรษฐกิจเชิงสร้างสรรค์: ทางเลือกเศรษฐกิจไทย 3. ภาวะโลกร้อน: รู้วิกฤต สร้างโอกาสการพัฒนา 4. สถาปัตยกรรมทางสังคม: ทางเลือกใหม่ของคนไทย 5. สัญญาประชาคมใหม่: พลังขับเคลื่อนสังคมสู่สมดุล

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*